  Майя Бывальцева Элькун кивалтэтлэн тӧроезлэсь ужзэ быдэсъясь Виктор Савельев али больничное, собере отпуске потэмен валче 2017-тӥ арысь 10-тӥ куарусёнозь улосвыл кивалтэтлэн тӧроезлэсь ужзэ быдэсъялоз Удмуртилэн тӧроезлэсь ужзэ быдэсъясь Александр Бречалов. Со сярысь Бречалов вераз туннэ, 31-тӥ пӧсьтолэзе, кивалтэтлэн кенешоназ. Солэн верамезъя, пусъем дыр бере Савельев интыужаз уз ни берытскы. Туннэ нуналысь югдур кивалтэтлэн командаезлы куронъёсты будэтэ. Куинь но ӝыны толэзь ӵоже ми коньдэтэн югдурез умоятон понна пумкылъянъёс шедьтыны ӧм быгатэ Удмуртилэн тӧроезлэсь ужзэ огдырлы быдэсъясь Александр БречаловАлександр Бречалов кивалтэтлэн тӧроезлэсь ужзэ быдэсъясьлы ужамез понна тау кариз но со тӧрлык ёзэсъёсын ужзэ азьланьтоз шуыса оскемзэ вераз. «Оскисько, Виктор Алексеевич ужзэ кызьы ке но азьланьтоз, оло, федерал ёзын но. Солы сыӵе сӥзёнэ», — ватсаз Удмуртилэн тӧроезлэсь ужзэ огдырлы быдэсъясь. Кылёс-а элькун тӧрлыклэн ёзсӧзнэтаз кивалтэтлэн тӧроезлэн интыужез юанлы Александр Бречалов вераз: «Мыным али интыуж но ёзсӧзнэт йырин ӧвӧл». Тодэ вайытом, Виктор Савельев улосвыл кивалтэтлэн тӧроез вал 2014-тӥ арысь южтолэзьысен. Тегъёс: Ижкар ВикторСавельев Удмуртия кивалтэт АлександрБречалов  